section_heading: Sudski proces
paragraph_text: No, stvari su ponovno zakomplicirale u ožujku 2019., kada ju je Depp tužio za klevetu koja je bila navedena u članku iz 2018., a koji je napisala za Washington Post. U njemu je detaljno opisala diskriminaciju s kojom se susrela nakon optužbi za obiteljsko zlostavljanje protiv Deppa, a sve kako bi "osigurala da žene koje javno govore o nasilju dobiju veću podršku".<br> Sudski postupak za ovaj slučaj započeo je 11. travnja 2022., kada su oboje iznijeli uzajamno bombastične optužbe za fizičko, emocionalno i psihičko zlostavljanje.<br> Depp je 1. lipnja 2022. pobijedio na suđenju za klevetu protiv Amber Heard.<br> Heard će Deppu morati isplatiti kompenzacijsku odštetu u iznosu od 10 milijuna dolara zbog klevete da je Depp nad njom vršio obiteljsko nasilje, te 5 milijuna dolara kaznene odštete, da bi potonji iznos sutkinja Penney Azcarate smanjila na 350&nbsp;000 dolara kako bi zadovoljila virginijsko zakonsko ograničenje za kaznenu odštetu, tako da mu gospođa Heard sada duguje oko 10,35 milijuna dolara, dok će s druge strane, Depp morati isplatiti Heard 2 milijuna dolara zbog natpisa u Daily Mailu koji je iznio Deppov prijašnji odvjetnik da Amber Heard “obmanjuje”.